മാര്പാപ്പയ്ക്ക് തപാലില് ലഭിച്ചത് മൂന്ന് വെടിയുണ്ടകള് അന്വേഷണം ആരംഭിച്ച് പോലീസ് റോം : മാര്പാപ്പയ്ക്ക് അയച്ച തപാലില് വെടിയുണ്ടകള് കണ്ടെത്തിയതായി റിപ്പോര്ട്ട്. മിലാനിലായിരുന്നു സംഭവം. കത്തുകള് തരംതിരിക്കുന്നതിനിടെ സംശയം തോന്നിയതിന് പിന്നാലെ നടത്തിയ പരിശോധനയിലാണ് ഇത് കണ്ടെത്തിയത്. കത്തിന്റെ ഉറവിടം കണ്ടെത്താനുള്ള അന്വേഷണം ഊര്ജ്ജിതമാക്കിയതായി ഇറ്റലി പോലീസ് അറിയിച്ചു. ജോര്ജ് മാരിയോ ബെല്ഗോഗ്ലിയോ മാര്പ്പാപ്പയ്ക്ക് അയച്ച തപാലില് നിന്നാണ് വെടിയുണ്ടകള് പിടിച്ചെടുത്തത്. തിങ്കളാഴ്ചയായിരുന്നു സംഭവം. കത്തുകള് തരംതിരിക്കുന്നതിനിടെ സംശയം തോന്നിയ തപാല് ജീവനക്കാര് ഉന്നത അധികാരികളെ അറിയിക്കുകയായിരുന്നു. തുടര്ന്ന് നടത്തിയ പരിശോധനയിലാണ് വെടിയുണ്ടകള് കണ്ടെത്തിയത്. പിസ്റ്റളില് ഉപയോഗിക്കുന്ന 9 എംഎം ഫ്ലോബര്ട്ട് റൗണ്ട് ബുള്ളറ്റുകളാണ് കണ്ടെത്തിയത്. ഫ്രാന്സില് നിന്നാണ് ഇത് അയച്ചിരിക്കുന്നത് എന്നും പ്രാഥമിക അന്വേഷണത്തില് കണ്ടെത്തി. തപാലിന് പുറത്ത് പേന കൊണ്ട് പോപ്പ്, വത്തിക്കാന് സിറ്റി, സെന്റ് പീറ്റേഴ്സ് സ്ക്വയര്, റോം എന്നും എഴുതിയിട്ടുണ്ട്. വത്തിക്കാനിലെ സാമ്ബത്തിക പ്രവര്ത്തനങ്ങളെക്കുറിച്ചും കത്തില് പരാമര്ശിക്കുന്നുണ്ട്. കൂടുതല് അന്വേഷണത്തിനായി കത്ത് ഉള്പ്പെടെ ഉന്നത ഉദ്യോഗസ്ഥര്ക്ക് കൈമാറി. അന്വേഷണം ഊര്ജ്ജിതമായി തുടരുകയാണ്. എന്നാല് വത്തിക്കാനില് നിന്നും ഇതുവരെ ഔദ്യോഗിക പ്രതികരണം ലഭിച്ചിട്ടില്ലെന്നാണ് വിവരം.